Մենո տեր Բրաաք

**Մենո տեր Բրաաք** (. ), հոլանդացի մոդեռնիստ գրող և գրականագետ։

## Կենսագրություն
Տեր Բրաաքը ծնվել է Էյբերգենում ( Խելդերլանդ), մեծացել, հասակ է առել Թիլ քաղաքում, որտեղ ճանաչում է ձեռք բերել ուսման գերազանց առաջադիմությամբ և բացառիկ մտավոր ունակություններով: Ընդունվել է Ամստերդամի համալսարան, որտեղ ուսումնասիրել է հոլանդերեն և պատմություն: Այդտեղ սովորելու տարիներին նա շատ ժամանակ է նվիրել *Propria Cures* ուսանողական ամսագրին, ինչպես նաև ինքնուրույն ուսումնասիրել է կինեմատոգրաֆիա, որն այն ժամանակ սակավ հայտնի առարկա էր:

Մենո տեր Բրաաքը հիմնադրել է *Filmliga* (*Ֆիլմի լիգա*) կազմակերպությունը, որը կենտրոնացած էր անիմացիոն ֆիլմերի վրա։ Նա պաշտպանել է միջնադարյան կայսր Օտտոն III-ի մասին իր պատրաստած ատենախոսությունը, ստացել գիտությունների դոկտորի աստիճան և որոշ ժամանակ դասավանդել հանրակրթական տարբեր դպրոցներում։

1932 թվականին Մենո տեր Բրաաքը Էդգար դյու Պեռոնի և Մորիս Ռոլանի հետ հիմնել է *«Ֆորում»* գրական ամսագիրը, որը 1930-ական թվականներին դարձել է հոլանդալեզու ամենաազդեցիկ գրական պարբերականներից մեկը։ Ամսագիրը էլիտար հրատարակություն էր, ապահովում էր դիսկուրսի և գրական քննադատության բարձրագույն մակարդակ։ Ամսագրի կարգախոսն էր *Vent boven vorm-ը*, որը թարգմանաբար նշանակում է *անհատականությունը վեր դասել ձևից*:

1933 թվականին Մենո տեր Բրաաքը, ով այդ ժամանակ արդեն ապրում էր Հաագայում, աշխատանքի է անցել հոլանդական *Het Vaderland*  (*Հայրենիք*) լիբերալ թերթում որպես գրական խմբագիր։ Նա առաջին գրողներից էր, ով զգաց գալիք նացիզմի վտանգը: Այդ տարիներին նա ստեղծեց այսպես կոչված *het Comité van Waakzaamheid* (*Զգոնության կոմիտե*): Նա հանրությանը հայտնի էր եվրոպական մշակույթի ու քաղաքականության և դրանց փոխազդեցության վերաբերյալ իր բազմաթիվ էսսեներով: Նրա ոճի վրա Նիցշեն որոշակի ազդեցություն է ունեցել։

Մենո տեր Բրաաքը ի ծնե վարպետ բանավիճող՝ պոլեմիստ էր, նրա ընդդիմախոսների շարքերում կային տրամագծորեն հակառակ հայացքներ ունեցող մարդիկ: Իր կյանքի վերջին տարիներին նա հասցրեց վիճել, երբեմն՝ թշնամական տոնով, նրանց հետ, ովքեր իրենց դիրքավորում էին որպես «պղտոր համայնքների» ներկայացուցիչներ. այդպիսի համայնքներ համարում էր կաթոլիկությունը, ազատական հումանիզմը, մարքսիզմը և ֆաշիզմը:

### Ինքնասպանություն
Կյանքի վերջին շրջանում Բրաաքը ավելի ու ավելի էր ներգրավվում հոլանդական հակաֆաշիստական շարժման մեջ։ Երբ 1939 թվականի սեպտեմբերին սկսվեց Երկրորդ համաշխարհային պատերազմը, նա ընկավ խորը դեպրեսիայի մեջ: Նացիստական Գերմանիայի՝ Հոլանդիա ներխուժելուց չորս օր անց՝ 1940 թվականի մայիսի 14-ին, նա Անգլիա թռչելու անհաջող փորձ կատարեց, այնուհետև ինքնասպան եղավ՝ ընդունելով քնաբերներ և իրեն թույն ներարկելով։ Նա մահացավ այն օրը, երբ Լուֆթվաֆեն ռմբակոծեց Ռոտերդամը :

Բրաաքի ազդեցությունը մեծ էր և այդպիսին մնաց մինչև 1950-ական թվականները։ 1950-ականներին նրա ազդեցությունը սկսեց նվազել, սակայն որոշ գրական հրատարակություններ, մասնավորապես *Libertinage-ը* և *Tirade-ը,* շարունակեցին հավատարիմ մնալ Բրաաքի գաղափարներից շատերին։

Բրաաքի անունով են կոչվել ուսումնական մի շարք հաստատություններ, այդ թվում՝ նրա հայրենի Էյբերգեն քաղաքի դպրոցներից մեկը։

## Մատենագրություն
*1928 - *Kaiser Otto III. Ideal und Praxis im frühen Mittelalter* (դոկտորական ատենախոսությունը)
*1929 - *Cinema militans* (էսսե) 
*1930 - *Het carnaval der burgers. Een gelijkenis in gelijkenissen* (էսսե) 
*1931 - *De absolute film* (էսսե)  
*1931 - *Afscheid van domineesland* (էսսե) (Մնաս բարով ասել պաստորների երկրին)
*1931 - *Hampton Court* (վեպ) 
*1931 - *Man tegen man* (էսսե) (Մարդը մարդուն)
*1932 - *Démasqué der schoonheid* (էսսե) (Գեղեցկության դիմակազերծումը) 
*1932-1935 - *Forum* Maandschrift voor letteren en kunst (ամսագիր) (Forum-ը՝ գրականության և արվեստների ամսագիր) 
*1933 - *Dr. Dumay verliest...* (վեպ) (Դոկտոր Դումեյի կորուստները) 
*1934 - *Politicus zonder partij* (էսսե) (Անկուսակցական քաղգործիչը)
*1935 - *De pantserkrant. Een tragicomedie van wapens, schrijfmachines en idealen. Gevolgd door een brief aan een vijandin van het tooneel* (թատերգություն) 
*1935 - *Het tweede gezicht* (էսսե) (Երկրորդ դեմքը)
*1937 - *Douwes Dekker en Multatuli* (էսսե) (Դուվես Դեկերը և  Multatuli-ն) 
*1937 - *Van oude en nieuwe Christenen* (էսսե) (Հին ու նոր քրիստոնյաների մասին)
*1937 - *Het Christendom. Twee getuigenissen in polemische vorm* (էսսե)  
*1937 - *Het nationaal-socialisme als rancuneleer* (էսսե)  
*1938 - *In gesprek met de vorigen* (էսսե) 
*1938 - *Mephistophelisch* (էսսե) (Մեֆիստոֆելական) 
*1938 - *De Augustijner monnik en zijn trouwe duivel* (էսսե) (Ավգուստինական վանականը և նրա հավատարիմ սատանան) 
*1939 - *De nieuwe elite* (էսսե) (Նոր էլիտան) 
*1943 - *De duivelskunstenaar. Een studie over S. Simon Vestdijk* (էսսե)  
*1944 - *Reinaert op reis* (էսսե)  
*1945 - *Over waardigheid en macht. Politiek-cultureele kroniek* (էսսե) 
*1945 - *Journaal 1939* (օրագիր) 
*1946 - *In gesprek met de onzen (էսսե)  
*1949 - *Briefwisseling Ter Braak - Du Perron. Een bloemlezing* (Բրաաքի և դյու Պեռոնի նամակագրության ընտրանի) 
*1949-1951 - *Verzameld werk* (յոթ հատոր) (կոլեկտիվ աշխատանքներ)
* 1962-1967 - *Briefwisseling 1930-1940* (Բրաաքի և դյու Պեռոնի նամակագրությունը, 4 հատորով) 
* 1965 - *Het verraad der vlaggen (Բրաաքի և դյու Պեռոնի նամակագրության*  
* 1978 - *De Propria Curesartikelen. 1923-1925* (հոդվածներ *Propria Cures*-ից)
* 1980 - *De artikelen over emigrantenliteratuur. 1933-1940* (հոդվածներ միգրանտական գրականության մասին)
* 1992 - De draagbare Ter Braak

== Ծանոթագրություններ ==


== Արտաքին հղումներ ==
* [http://www.mennoterbraak.nl Menno ter Braak Society]
* [http://www.britannica.com/EBchecked/topic/76583/Menno-ter-Braak Menno ter Braak-ը Britannica առցանց հանրագիտարանում]
* [http://www.filmfestival.nl/Assets/Uploads/Documents/MennoterBraak.pdf Variety Cinema Ռազմական դասախոսություն. Menno Ter Braak] (անհասանելի հղում)
*  [http://www.dbnl.org/tekst/_for003foru00/ Forum (complete texts from *Forum'')]
*  DBNL auteur - Menno ter Braak, at Digital Library for Dutch Literature
* Menno ter Braak Foundation

Կատեգորիա:1902 ծնունդներ
Կատեգորիա:1940 մահեր
Կատեգորիա:20-րդ դարի հոլանդացի գրողներ
Կատեգորիա:Ամստերդամի համալսարանի շրջանավարտներ
Կատեգորիա:Անձինք այբբենական կարգով
Կատեգորիա:Գրաքննադատներ
Կատեգորիա:Ինքնասպան գրողներ
Կատեգորիա:Հաագա քաղաքում մահացածներ
Կատեգորիա:Հոլանդացի գրողներ
Կատեգորիա:Հոլանդացի հասարակական գործիչներ
Կատեգորիա:Հունվարի 26 ծնունդներ
Կատեգորիա:Մայիսի 15 մահեր
Կատեգորիա:Մոդեռնիստ գրողներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով